**การบริหารจัดการผลประโยชน์ทับซ้อน**

**สำนักงานสาธารณสุขจังหวัดพังงา**

**ความหมายของผลประโยชน์ทับซ้อน (Conflict of Interests)**

 ผลประโยชน์ทับซ้อน หรือความขัดแย้งกันระหว่างผลประโยชน์ส่วนตัวและผลประโยชน์ส่วนรวมหรือผลประโยชน์ขัดกัน หมายถึง การที่เจ้าหน้าที่รัฐปฏิบัติหน้าที่โดยคำนึงถึงประโยชน์ส่วนตนหรือพวกพ้องเป็นหลัก ซึ่งถือเป็นความผิดเชิงจริยธรรมและเป็นความผิดขั้นแรกที่จะนำไปสู่การทุจริต

**พฤติกรรมที่เข้าข่ายผลประโยชน์ทับซ้อน**

เจ้าหน้าที่ของรัฐควรมีจิตสำนึกในการปฏิบัติหน้าที่ราชการ โดยคำนึงถึงประโยชน์ส่วนรวมมากกว่าประโยชน์ส่วนตนเสมอ ตัวอย่างที่เข้าข่ายผลประโยชน์ทับซ้อนหรือเข้าข่ายความขัดแย้งระหว่างผลประโยชน์ส่วนตนและผลประโยชน์ส่วนรวมที่ส่งผลกระทบอย่างรุนแรงต่อสังคมไทย ได้แก่

1.หาประโยชน์ให้ตนเอง หรือ การใช้อำนาจหน้าที่เพื่อตนเอง เช่นข้าราชการใช้อำนาจหน้าที่ทำให้

บริษัทตัวเองได้งานรับเหมาจากรัฐ เป็นคู่ค้าทำธุรกิจกับรัฐ หรือฝากลูกหลานเข้าทำงาน

2.รับผลประโยชน์ คือ การรับสินบน รับของขวัญ หรือของกำนัลที่มีค่าอื่น ๆ ซึ่งส่งผลต่อการปฏิบัติ

หน้าที่

3.เจ้าหน้าที่ของรัฐรับของแถมหรือผลประโยชน์ในการปฏิบัติงานที่เกี่ยวกับการจัดซื้อจัดจ้าง

4.ใช้ทรัพย์สินของทางราชการเพื่อประโยชน์ส่วนตน เช่น การนำรถยนต์ของทางราชการไปใช้

ส่วนตัว การใช้โทรศัพท์ของทางราชการติดต่อเรื่องส่วนตัว ฯลฯ

ฯลฯ

**แนวทางป้องกันผลประโยชน์ทับซ้อนของสำนักงานสาธารณสุขจังหวัดพังงา**

 1.ในการจัดซื้อจัดจ้างทุกครั้ง ให้ผู้ปฏิบัติหน้าที่เกี่ยวกับการพัสดุ ปฏิบัติงานด้วยความโปร่งใส สามารถตรวจสอบได้ทุกเวลา วางตัวเป็นกลาง กับผู้ขาย ผู้รับจ้าง ผู้เสนองาน ผู้ชนะประมูล หรือผู้มีส่วนเกี่ยวข้องที่เข้ามามีนิติสัมพันธ์ และให้ทุกหน่วยงานจัดทำบันทึกแสดงความบริสุทธิ์ใจในการจัดซื้อจ้างทุกวิธีตามแบบที่กำหนดไว้

 2.ในการใช้รถยนต์ราชการทุกครั้ง ให้ผู้รับผิดชอบเกี่ยวกับรถยนต์ราชการแนบใบบันทึกการใช้รถยนต์ ให้ผู้ใช้รถยนต์ และให้ผู้ใช้รถยนต์ราชการ บันทึกการใช้รถยนต์ และนำไปส่งให้ผู้รับผิดชอบทุกครั้ง

 3.บุคลากรในหน่วยงานต้องปฏิบัติหน้าที่ด้วยจิตสำนึก ด้วยความโปร่งใส สามารถตรวจสอบได้ ทุกเวลา ทั้งนี้สำนักงานสาธารณสุขจังหวัดพังงาได้เปิดช่องทางในการแจ้งกรณีพบเห็นเจ้าหน้าที่ของ สำนักงานสาธารณสุขจังหวัดพังงา ทุจริต บนเว็ปไซต์ของหน่วยงาน และมีกล่องรับเรื่องราวร้องทุก/ร้องเรียน ที่บริเวณด้านหน้าสำนักงานฯ

4.บุคลากรในหน่วยงานดำเนินการใช้จ่ายเงิน ทรัพย์สินของราชการ โดยคำนึงถึงประโยชน์ส่วนรวมเป็นหลัก และคำนึงถึงความถูกต้อง ยุติธรรม และความสมเหตุสมผล

5.ผู้บังคับบัญชาพึงควบคุม กำกับ ดูแล ตรวจสอบให้ผู้ปฏิบัติงานประพฤติปฏิบัติตนตาม

แนวทางในการปฏิบัติเพื่อตรวจสอบบุคลากรในหน่วยงานด้านการจัดซื้อจัดจ้างอย่างเคร่งครัด

 หากพบว่ามีการกระทำผิด ต้องดำเนินการทางวินัย ละเมิด และอาญาอย่างเคร่งครัด

( นายสามารถ ถิระศักดิ์ )

นายแพทย์สาธารณสุขจังหวัดพังงา

ผู้เห็นชอบ

( นางสาวญาธิรภรณ์ นิลบล)

 นิติกรปฏิบัติการ

 ผู้วิเคราะห์